

APSTIPRINĀTS

LUCFI iepirkumu komisijas 2018. gada 18.aprīļa sēdē

protokols iepirkumam Nr. LUCFI 2018/19/ERAF

Iepirkuma komisijas priekšsēdētāja vietnieks

\_\_\_\_\_\_\_\_\_\_\_\_\_\_\_\_\_

A.Krūmiņš

Latvijas Universitātes Cietvielu fizikas institūta

**Piegādes iepirkuma ID Nr. LUCFI 2018/19/ERAF**

**„Patentu pieteikumu sagatavošana, iesniegšana un lietvedība”**

**NOLIKUMS**

Iepirkums tiek veikts PIL 9. panta kārtībā

Rīga, 2018.gads**I. VISPĀRĪGĀ INFORMĀCIJA**

* 1. Iepirkuma identifikācijas numurs: LUCFI 2018/19/ERAF
	2. **PASŪTĪTĀJS**

|  |  |
| --- | --- |
| **Pasūtītāja nosaukums** | Latvijas Universitātes Cietvielu fizikas institūts (turpmāk – LU CFI) |
| **Adrese** | Ķengaraga iela 8, Rīga, LV-1063, Latvija |
| **NM reģ. Nr.** | LV90002124925 |
| **Tālruņa Nr.** | +371 67187816 |
| **Faksa Nr.** | +371 67132778 |
| **e-pasta adrese** | ISSP@cfi.lu.lv  |
| **Mājas lapas adrese** | [www.cfi.lu.lv](http://www.cfi.lu.lv)  |
| **Kontaktpersona** | Kontaktpersona iepirkuma nolikuma jautājumosIlona Heinrihsone; ilonah@cfi.lu.lv  |
|  | Aivars Vembris tehniskā specifikācijaaivars.vembris@cfi.lu.lv; tālrunis: +371 29213461Kaspars Pudžs tehniskā specifikācijakaspars@cfi.lu.lv; tālrunis:+371 67260787 |
| **Faksa Nr.** | +371 67132778 |
| **Darba laiks** | 09:00-17:00 |

* 1. **Iepirkuma priekšmets**
		1. Pakalpojumu iepirkums „Patentu pieteikumu sagatavošana, iesniegšana un lietvedība” LU CFI vajadzībām, atbilstoši Iepirkuma nolikumā (turpmāk - *Nolikums*) un tehniskajā specifikācijā (turpmāk – *Tehniskā specifikācija*; skatīt Nolikuma 2.pielikumu) noteiktajām prasībām:
			1. Iepirkuma priekšmeta **I. (pirmā) daļa** – **Starptautiskā patenta pieteikuma sagatavošana** (turpmāk – *Patents nr.1*).
			2. Iepirkuma priekšmeta **II. (otrā) daļa** – **Starptautiskā patenta pieteikuma sagatavošana** (turpmāk – *Patents nr.2*).
		2. **Iepirkuma priekšmeta CPV kods:** 79120000-1 Patentu un autortiesību konsultāciju pakalpojumi.
		3. Pretendents par katru iepirkuma priekšmeta daļu iesniedz atsevišķu piedāvājumu. Pretendents var iesniegt piedāvājumu par vienu vai vairākām daļām kopā. Pretendents nevar iesniegt piedāvājuma variantus.
		4. **Iepirkums tiek finansēts:** no Eiropas Reģionālā attīstības fonda darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” projekta Nr. KC-PI-2017/40 “Termoelektriskais starojuma sensors” (turpmāk – *Projekts*) līdzekļiem.
	2. **Līguma izpildes un darbības laiks**
		1. Paredzamais līguma darbības laiks: līdz starptautisko patentu saņemšanai.
		2. Starptautiskā patenta pieteikuma sagatavošanas termiņš: 4 (četri) kalendāro mēnešu laikā no līguma noslēgšanas brīža vai informācijas saņemšanas\*.

*\*Paredzēts, ka līgumam par Patentu nr.1 Pasūtītājs pakalpojuma izpildei nepieciešamo informāciju sniegs uzreiz pēc līguma noslēgšanas, līdz ar to patenta pieteikums jāsagatavo 4 (četru) mēnešu laikā pēc līguma noslēgšanas. Savukārt tā kā Pasūtītājs par Patentu nr.2 pakalpojuma izpildei nepieciešamo informāciju sniegs ne vēlāk kā 2 (divu) mēnešu laikā pēc līguma noslēgšanas, patenta pieteikums būs jāsagatavo 4 (četru) mēnešu laikā no šādas informācijas sniegšanas.*

* + 1. Samaksas kārtība noteikta iepirkuma līguma projektā.
		2. Pakalpojuma izpildei nepieciešamo sapulču, sanāksmju norises vieta: Rīgā, Ķegaraga ielā 8 - LU CFI ēkā.
	1. Iepirkums tiek veikts saskaņā ar Publisko iepirkumu likuma (turpmāk – PIL) 9.pantu.
	2. **Iepirkumu komisija.** Iepirkumu organizē LU CFI iepirkumu komisija (turpmāk tekstā Komisija).
	3. **Iepirkuma dokumentācijas pieejamība:**
		1. Pakalpojuma sniedzējs (turpmāk – Pretendents) ar iepirkuma dokumentāciju var iepazīties un lejupielādēt pircēja profilā: LU CFI tīmekļa vietnē [www.cfi.lu.lv](http://www.cfi.lu.lv) sadaļā „Iepirkumi”.
		2. Pasūtītājs nodrošina brīvu un tiešu elektronisku pieeju Iepirkuma dokumentiem un visiem papildus nepieciešamajiem dokumentiem LU CFI mājas lapā internetā http://www.cfi.lu.lv/, sadaļā „Iepirkumi”, kā arī iespēju ieinteresētajiem Pretendentam iepazīties uz vietas ar Iepirkuma procedūras dokumentiem, sākot no Iepirkuma procedūras izsludināšanas brīža. Ja ieinteresētais Pretendents pieprasa izsniegt Iepirkuma dokumentus drukātā veidā, Pasūtītājs tos izsniedz triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām. Iepirkuma dokumentāciju var saņemt Pasūtītāja telpās LU Cietvielu fizikas institūtā, Ķengaraga ielā 8, Rīga, LV-1063, darba dienās no plkst. 9:00 līdz plkst.16:30, iepriekš sazinoties ar Pasūtītāja kontaktpersonu.
	4. **Papildus informācijas sniegšana.**
		1. Pretendents apņemas sekot Iepirkuma komisijas sniegtajām atbildēm uz Pretendentu jautājumiem, kas tiks publicētas minētajā tīmekļvietnē pie Iepirkuma nolikuma. Pretendentiem ir pienākums sekot informācijai, kas tiks publicēta Pasūtītāja mājas lapā internetā saistībā ar šo Iepirkumu.
		2. Pretendents ir tiesīgs prasīt papildu informāciju par Iepirkumu, nosūtot Iepirkuma komisijai adresētu vēstuli pa pastu uz adresi: Iepirkuma komisijai, LU Cietvielu fizikas institūtam, Ķengaraga iela 8, Rīga, LV-1063, Latvija, vai fakss: +371 67132778, vai elektroniskā veidā uz nolikuma 1.2. punktā norādītajām kontaktpersonām. Ārpus LU CFI noteiktā darba laika saņemtajiem jautājumiem, kas nosūtīti pa faksu vai elektroniski, par saņemšanas dienu uzskata nākamo darba dienu. Ja Pretendents ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Ieinteresētais Pretendentam ir pienākums sekot informācijai, kas tiks publicēta Pasūtītāja mājas lapā internetā saistībā ar šo Iepirkumu.
	5. **Informācijas apmaiņa:** Informācijas apmaiņa starp Pasūtītāju un Pretendentiem notiek pa pastu, faksu vai elektroniski.
	6. **Piedāvājuma iesniegšanas vieta un laiks.**
		1. Pretendenti piedāvājumus var iesniegt **līdz 2018.gada 7.maija plkst.14.00**, LU CFI Sekretariātā – 204. telpā, 2.stāvā, Ķengaraga ielā 8, Rīgā, LV-1063, darba dienās no 9:00 līdz 17:00. Piedāvājumu var nogādāt pa pastu, kurjera pastu vai personiski.
		2. Ja Pretendents piedāvājuma iesniegšanai izmanto citu personu pakalpojumus (pasta vai kurjera pakalpojumus), tas ir atbildīgs par tā piegādi līdz piedāvājuma iesniegšanas vietai līdz nolikumā noteiktā termiņa beigām.
		3. Piedāvājumi, kas nav iesniegti šajā nolikumā noteiktajā kārtībā, nav noformēti tā, lai pieteikumā iekļautā informācija nebūtu pieejama līdz piedāvājumu atvēršanas brīdim, vai kas saņemti pēc norādītā iesniegšanas termiņa, tiks noraidīti (piedāvājumi tiks neatvērti atdoti vai nosūtīti atpakaļ iesniedzējam).
		4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi pie Pasūtītāja un apmainot piedāvājumus vai arī nosūtot atsaukumu vai piedāvājuma grozījumus pa pastu (vai kurjerpastu). Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības iepirkumā.
	7. **Piedāvājuma izvēles kritērijs:** Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu.
	8. **Kopējā plānotā/prognozētā līgumcena:** EUR12 400,00 (divpadsmit tūkstoši četri simti *euro* un nulle *euro* centi) bez PVN, **par iepirkuma priekšmetu** par katru daļu: EUR6200,00 (seši tūkstoši divi simti *euro* un nulle *euro* centi) bez PVN, par katru daļu proporcionāli viena puse no summas.
	9. **Pretendents** – fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū Nolikuma prasībām atbilstošu pakalpojumu.
	10. **Informācijas apmaiņa:** Informācijas apmaiņa starp Pasūtītāju un piegādātājiem notiek pa pastu, pa faksu, elektronisko pastu, vai pa tālruni.

# II. PIEDĀVĀJUMA NOFORMĒŠANAs UN IESNIEGŠANAS KĀRTĪBA

2.1. Noformējot piedāvājumu, Pretendents ievēro Nolikumā ietvertās prasības.

2.2. Piedāvājumu sastāda latviešu valodā, datorrakstā, atbilstoši lietvedības prasībām. Piedāvājumu paraksta pilnvarotā amatpersona, norādot pilnu amata nosaukumu, parakstu un paraksta atšifrējumu, kā arī vietas nosaukumu un datumu.

2.3. Ja piedāvājumu iesniedz Pretendentu apvienība, vai personālsabiedrība, piedāvājumā papildus norāda personu, kura iepirkumā pārstāv attiecīgo Pretendenta apvienību vai personālsabiedrību, kā arī katras personas atbildības sadalījumu. Piedāvājumu paraksta paraksttiesīga vai attiecīgi pilnvarota persona.

2.4. Pretendentam jāiesniedz piedāvājums 1 (vienā) eksemplārā ar norādi “ORIĢINĀLS”. Papildus Pretendents iesniedz visa piedāvājuma kopiju elektroniskā veidā uz elektronisko datu nesēja. Ja pastāvēs jebkāda veida pretrunas starp oriģinālu un kopiju vai elektronisko versiju, noteicošais būs oriģināls. Elektronisko datu nesējs ar visa piedāvājuma elektronisko kopiju ievietojams Nolikuma 2.7. punktā minētajā aploksnē. Uz elektronisko datu nesēja jābūt atzīmei ar Pretendenta nosaukumu un iepirkuma nosaukumu.

2.5. Pretendentu piedāvājumam un visiem tam pievienotajiem dokumentiem ir jāatbilst Dokumentu juridiskā spēka likumam un Ministru kabineta noteikumiem Nr.916 “Dokumentu izstrādāšanas un noformēšanas kārtība”.

2.6. Visiem dokumentiem jābūt sagatavotiem latviešu valodā. Pretendents noformē svešvalodā iesniegto dokumentu tulkojumus latviešu valodā atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā” noteiktajai kārtībai. Savukārt iesniegto dokumentu kopijas Pretendents noformē atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

2.7. Piedāvājums jāiesniedz vienā aizvērtā un parakstītā aploksnē. Piedāvājuma dokumentiem jābūt cauršūtiem vai caurauklotiem tā, lai dokumentus nebūtu iespējams atdalīt. Piedāvājuma lapām jābūt numurētām. Uz pēdējās lapas aizmugures jānorāda cauršūto lapu skaits, ko ar savu parakstu apliecina pretendenta amatpersona ar paraksta tiesībām vai pretendenta pilnvarotā persona.

2.8. Uz aploksnes jānorāda šāda informācija:

|  |
| --- |
| Latvijas UniversitātesCietvielu fizikas institūta,Iepirkuma komisijai, Ķengaraga iela 8, Rīga, LV-1063, Latvija*Pretendenta nosaukums, juridiskā adrese, tālruņa Nr.* *(fiziskai personai - vārds, uzvārds un adrese, tālruņa Nr.)*Piedāvājums iepirkumam “Patentu pieteikumu sagatavošana, iesniegšana un lietvedība” iepirkuma ID Nr. LUCFI 2018/19/ERAF **Neatvērt līdz 2018.gada 7.maijam; plkst.14:00** |

2.9. Iepirkuma komisija pieņem izskatīšanai tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim. Ja piedāvājums nav noformēts atbilstoši Nolikumā noteiktajam, Iepirkuma komisija piedāvājumu atdod atpakaļ tā iesniedzējam un pretendenta piedāvājumu nereģistrē.

2.10. **Piedāvājumu atvēršanai nav paredzēta atklāta piedāvājumu atvēršanas sanāksme.**

2.11. Iesniegto piedāvājumu pretendents var grozīt tikai līdz Nolikuma 1.10.1.punktā norādītā piedāvājumu iesniegšanas termiņa beigām, norādot uz aploksnes papildu Nolikuma 2.8.punktā norādītajai informācijai atzīmi – „GROZĪJUMI”.

2.12.Visi jautājumi, kas nav atrunāti šajā Nolikumā, tiek risināti saskaņā ar PIL noteikumiem

**III. IESNIEDZAMIE PRETENDENTU ATLASES DOKUMENTI UN KVALIFIKĀCIJAS PRASĪBAS**

3.1. Pretendentam jāatbilst šādām pretendentu kvalifikācijas prasībām, to apliecinot ar sekojošiem dokumentiem:

|  |
| --- |
| * + 1. Pretendents ir fiziska vai juridiska persona, vai šādu personu apvienība jebkurā to kombinācijā, kas attiecīgi piedāvā sniegt Nolikuma prasībām atbilstošu Pakalpojumu.

*Pretendentam jāiesniedz pieteikums par piedalīšanos Iepirkumā, kas sagatavots atbilstoši Nolikuma 1.pielikumā noteiktajai veidlapai.* |
| * + 1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.

*Reģistrācijas faktu par Latvijas Republikā reģistrēto pretendentu reģistrāciju atbilstoši normatīvo aktu prasībām, Iepirkuma komisija pārbaudīs Lursoft vai citā datu bāzē. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (Nolikuma 1.pielikums) norāda kompetento iestādi attiecīgajā valstī, kas var apliecināt reģistrācijas faktu.* |
| * + 1. Pretendentam ir tiesīgs veikt Tehniskajā specifikācijā norādītos pakalpojumus.

*Pretendents iesniedz reģistrācijas apliecības, licences, sertifikātus un/vai atļaujas, kādas izdotas pretendentam (kopijas), kas apliecina, ka tam ir tiesības veikt Tehniskajā specifikācijā norādītos pakalpojumus.* |
| * + 1. Pretendentam ir jābūt pieredzei vismaz 5 (piecu) Eiropas un/vai Starptautisko patenta pieteikumu sagatavošanā iepriekšējo 3 gadu laikā.

*Pretendents iesniedz pieredzes aprakstu par pēdējo trīs gadu laikā sniegtajiem patentu konsultāciju pakalpojumiem, norādot pakalpojuma saņēmēja nosaukumu, kontaktpersonu (vārds, uzvārds, tel.nr.), pakalpojuma aprakstu (veiktie patentmeklējumi, iesniegtie patenta pieteikumi), pakalpojuma sniegšanas periodu.* |
| * + 1. Pretendentam Pakalpojuma līguma izpildei jānodrošina vismaz 1 (viens) profesionālais patentpilnvarnieks. Piesaistītajiem profesionālajam patentpilnvarniekam jāatbilst sekojošām prasībām:
		2. Patentpilnvarnieks ir reģistrēts Patentu valdes profesionālo patentpilnvarnieku sarakstā, kurā tiek iekļautas ziņas par fiziskajām personām, kuras atbilst Rūpnieciskā īpašuma institūciju un procedūru likuma 121. panta otrās daļas noteikumiem.
		3. Patentpilnvarnieka specializācija: patenti.

*Reģistrācijas faktu un specializācijas jomu par Latvijas Republikā reģistrētu patentpilnvarnieku, Iepirkuma komisija pārbaudīs LR Patentu valdes mājas lapā. Ārvalstu patentpilnvarniekiem jāiesniedz kompetentas attiecīgās valsts institūcijas izsniegta apliecināta dokumenta kopija, kas apliecina personas reģistrāciju atbilstoši tās valsts normatīvo aktu prasībām un identificē atbilstošu specializāciju.*  |

* 1. Pretendents var balstīties uz citu uzņēmēju saimniecisko un finansiālo stāvokli, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei. Uzvaras gadījumā Pretendentam kopā ar uzņēmējiem, uz kuru resursiem viņš balstās, pirms līguma noslēgšanas jāizveido personu grupa pilnsabiedrības statusā vai jābūt vienam no līgumslēdzējiem iepirkuma līgumā ar atbilstošu atbildību par līguma izpildi.
	2. Pretendentam savā piedāvājumā jānorāda apakšuzņēmēji, ja paredzēts tos iesaistīt piegādes līguma izpildē un tiem nododamo līgumu uzdevumi ir 10 procenti no kopējās iepirkuma līguma vērtības vai lielāka, norādot katram šādam apakšuzņēmējam izpildei nododamo iepirkuma līguma izpildes daļu.
	3. Pretendents tiek izslēgts no dalības iepirkumā gadījumos, ja Pretendents Nolikumā noteiktajā kārtība nav iesniedzis nepieciešamos kvalifikāciju apliecinošos dokumentus(-u) un/vai ir sniedzis nepatiesu informāciju un/vai nav sniedzis pieprasīto informāciju.
	4. Pretendenti, kuri neatbildīs Nolikuma 3.1.punktā norādītajām prasībām, tiks noraidīti, un to iesniegtie piedāvājumi tālāk netiks vērtēti.
	5. Informācija Pretendentiem par **Eiropas vienoto iepirkuma procedūras dokumentu:**
		1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no Iepirkuma līguma vērtības. Personu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
		2. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
		3. Pasūtītājam jebkurā Iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām pretendentu atlases prasībām.
		4. Nolikuma 3.6.1. apakšpunktā minētais Eiropas vienotais iepirkuma procedūras dokuments ir pieejams aizpildīšanai doc. formātā: [http://www.iub.gov.lv/sites/default/files/upload/1\_LV\_annexe\_acte\_autonome\_part1\_v4.doc](http://www.iub.gov.lv/sites/default/files/upload/1_LV_annexe_acte_autonome_part1_v4.docvai) vai Eiropas Komisijas mājaslapā tiešsaistes režīmā: <https://ec.europa.eu/growth/tools-databases/espd/filter?lang=lv>.

**3.7. Tehniskais un finanšu piedāvājums:**

3.7.1. Pretendenta tehniskais piedāvājums jāsagatavo atbilstoši Nolikuma pielikumam Nr.2; finanšu piedāvājums - atbilstoši Nolikuma pielikumam Nr.3, norādot piedāvāto līguma izpildes cenu EUR bez PVN.

3.7.2. Pretendenta finanšu piedāvājumā norādītajās cenās ir jāiekļauj visi ar pakalpojuma izpildi saistītie izdevumi un visi nodokļi un nodevas, ja tādi ir paredzēti, kā arī riski, kas saistīti ar pakalpojuma tirgus cenu iespējamu sadārdzināšanos.

**3.8. Pretendentu izslēgšanas noteikumi:**

3.8.1. Iepirkuma komisija veic pretendentu pārbaudi, atbilstoši PIL 9.panta astotās un devitās daļas noteikumiem, izslēdz no dalības Iepirkumā pretendentu jebkurā no PIL 9.panta astotajā daļā minētajiem gadījumiem.

# IV. PIEDĀVĀJUMU VĒRTĒŠANA

* 1. Iepirkuma komisija pārbauda pretendentu iesniegto piedāvājumu atbilstību šajā Nolikumā norādītajām prasībām. Par atbilstošiem tiek uzskatīti tikai tie piedāvājumi, kuri atbilst visām Nolikumā norādītajām prasībām.
	2. Iepirkuma komisija veic Piedāvājumu noformējuma pārbaudi atbilstoši Nolikumā norādītajām Piedāvājuma noformējuma prasībām. Ja Iepirkuma komisija konstatē būtiskas neatbilstības Nolikumā ietvertajām noformēšanas prasībām, kas ietekmē iespēju izvērtēt Pretendenta Piedāvājumu, Pretendents tiek noraidīts un Iepirkumu komisija Piedāvājumu tālāk nevērtē.
	3. Pretendentu atlase: pēc Pretendentu iesniegtajiem Nolikuma 3.1.punktā norādītajiem dokumentiem tiek noskaidrota Pretendenta spēja nodrošināt iepirkuma līguma izpildi. Ja piedāvājumā nav iekļauti visi 3.1.punktā norādītie dokumenti vai/un neatbilst kādai no Nolikumā minētajām pretendentu atlases prasībām, komisija pretendentu izslēdz no turpmākās dalības iepirkumā un tā piedāvājumu tālāk neizskata.
	4. Komisija pārbauda Tehniskā piedāvājuma atbilstību Nolikumā izvirzītajām tehniskajām prasībām, ja pretendenta Tehniskais piedāvājums neatbilst nolikuma prasībām, komisija pretendentu izslēdz no turpmākās dalības iepirkumā un tā piedāvājumu tālāk neizskata.
	5. Komisija pārbauda, vai finanšu piedāvājumā ietverto pakalpojumu cenas, vai nav aritmētisku kļūdu, kuru konstatēšanas gadījumā, Komisija šīs kļūdas izlabo un paziņo pretendentam, kura finanšu piedāvājumā labojumi izdarīti; vērtējot finanšu piedāvājumu tiek vērtēts finanšu piedāvājums, ņemot vērā iepriekš noteiktajā kārtībā labotās kļūdas.
	6. Pretendentu, kura piedāvājums, attiecīgajā iepirkuma daļā, salīdzinot un izvērtējot iesniegtos piedāvājumus, noteikts kā piedāvājums ar viszemāko cenu, atzīs par pretendentu, kuram būtu piešķiramas līguma slēgšanas tiesības.
	7. Ja pirms tam, kad pieņemts lēmums par līguma slēgšanas tiesību piešķiršanu, iepirkumu komisija konstatē, ka vismaz divu piedāvājumu novērtējums atbilstoši izraudzītajam Piedāvājuma izvēles kritērijam ir vienāds, tad uzvarētājs tiks noteikts, veicot izlozi. Pretendenti tiks uzaicināti uz izlozi, kuras rezultātā tiks noteikts uzvarētājs. Gadījumā, ja kāds no uzaicinātajiem pretendentiem uz izlozi komisijas noteiktā termiņā neieradīsies, izloze notiks bez pretendenta klātbūtnes.
	8. Triju darbdienu laikā pēc Komisijas lēmuma pieņemšanas Pasūtītājs informēs visus pretendentus par iepirkumā izraudzīto pretendentu vai pretendentiem, kā arī savā mājas lapā internetā nodrošinās brīvu un tiešu elektronisku pieeju Komisijas lēmumam
	9. Pasūtītājs iepirkuma līgumus par katru no iepirkuma priekšmeta daļām slēgs ar Komisijas izraudzīto pretendentu(iem). Pasūtītājs ir tiesīgs pārtraukt iepirkumu visu vai kādā no daļām un neslēgt līgumu, ja tam ir objektīvs pamatojums.
	10. Gadījumā, ja iepirkuma uzvarētājs nav ieradies parakstīt iepirkuma līgumu 5 (piecu) dienu laikā no uzaicināšanas, Pasūtītājam ir tiesības uzskatīt, ka Pretendents ir atteicies no līguma slēgšanas, un lemt par iepirkuma līguma slēgšanu ar nākamo Pretendentu, kurš piedāvājis zemāko cenu konkrētajā iepirkuma daļā. Ja nākamais Pretendents atsakās slēgt līgumu, Pasūtītājs pieņem lēmumu pārtraukt iepirkumu konkrētajā iepirkuma daļā, neizvēloties nevienu piedāvājumu. Pirms lēmuma pieņemšanas par līguma noslēgšanu ar nākamo pretendentu, kurš piedāvājis nākamo zemākās cenas piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Pasūtītājs nepieciešamības gadījumā ir tiesīgs pieprasīt no nākamā pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu.

# V. KOMISIJAS TIESĪBAS UN PIENĀKUMI

5.1. Komisijai ir tiesības atteikties tālāk vērtēt piedāvājumu, ja tiek konstatēts, ka piedāvājums neatbilst kādai no šajā Nolikumā vai Latvijas Republikas normatīvajos aktos noteiktajām prasībām vai satur nepatiesu informāciju.

5.2. Komisijai ir tiesības pieaicināt tās darbā speciālistus vai ekspertus ar padomdevēja tiesībām. Ja eksperts dod rakstisku vērtējumu, to pievieno Komisijas sēdes protokolam. Eksperta vērtējums nav saistošs Komisijai.

5.3. Komisija patur sev tiesības jebkurā laikā pārtraukt procedūru, ja tam ir objektīvs pamatojums.

5.4. Komisijai, piedāvājumu izvērtēšanas, atbilstoši nolikuma IV.nodaļas nosacījumiem, rezultātā, ir tiesības pieņemt vienu no sekojošiem lēmumiem:

5.4.1. par iepirkuma līgumu slēgšanu ar pretendentu;

5.4.2. izbeigt iepirkumu kādā no iepirkuma daļām vai visu bez rezultāta.

5.5. Lēmumu slēgt iepirkuma līgumu/izbeigt iepirkumu, neizvēloties nevienu piedāvājumu, Komisija pieņem ar balsu vairākumu, ja sēdē piedalās vismaz divas trešdaļas no Komisijas locekļiem.

5.6. Komisija nodrošina brīvu un tiešu elektronisku pieeju savam lēmumam, trīs darba dienu laikā ievietojot to Pasūtītāja mājas lapā ([www.cfi.lu.lv/iepirkumi](http://www.cfi.lu.lv/iepirkumi)) un par savu lēmumu trīs darba dienu laikā pēc lēmuma pieņemšanas nosūta rakstiskus paziņojumus visiem Pretendentiem. Ja Pretendents pieprasa, Pasūtītājs triju darba dienu laikā pēc pieprasījuma saņemšanas lēmumu izsniedz vai nosūta Pretendentam.

5.7. Ne vēlāk kā 10 (desmit) darba dienas pēc tam, kad noslēgts līgums, Pasūtītājs publicē informatīvu paziņojumu par noslēgto līgumu Iepirkumu uzraudzības biroja mājaslapā internetā. Ne vēlāk kā 10 (desmit) darba dienas pēc tam, kad stājas spēkā iepirkuma līgums, Pasūtītājs savā mājaslapā internetā ievieto iepirkuma līguma tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma teksts ir pieejams Pasūtītāja mājaslapā internetā vismaz visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas.

**VI. PRETENDENTU TIESĪBAS UN PIENĀKUMI**

6.1. Piedalīšanās iepirkumā ir pretendenta brīva griba.

6.2. Iesniedzot savu piedāvājumu dalībai šajā iepirkumā, pretendentam visā pilnībā ir jāpieņem un ir jābūt gatavam pildīt Nolikuma, tā pielikumu prasības un uz iepirkuma priekšmetu citas attiecināmās normatīvo aktu prasības.

6.3. Pretendentam ir jānodrošina piedāvātās cenas nemainīgums visā iepirkuma līguma izpildes gaitā, neatkarīgi no sniegtā pakalpojuma apjoma. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai un šo procesu radītās sekas Pretendentam ir jāprognozē un jāaprēķina, sastādot finanšu piedāvājumu.

6.4. Pretendents, kas iesniedzis piedāvājumu iepirkumā, uz kuru attiecas PIL 9. panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.

#

# VII. LĪGUMA NOSACĪJUMI

7.1. Par katru iepirkuma priekšmeta daļu var tikt slēgts atsevišķs iepirkuma līgums, pamatojoties uz iepirkuma nolikumu, tehnisko un finanšu piedāvājumu.

7.2. Pasūtītājs līgumu slēdz saskaņā ar pretendenta piedāvājumu, kas izriet no Nolikumā izvirzītajām prasībām.

7.3. Līgumam pielikumā tiek pievienots izraudzītā pretendenta piedāvājums, fiksējot iepirkuma rezultātā noslēdzamo kopējo summu katrā iepirkuma priekšmeta daļā.

7.6. Līguma projekts (Nolikuma 4.pielikums) ir Nolikuma neatņemama sastāvdaļa. Līguma slēgšanas laikā Līguma projekts var tikt precizēts, veicot tajā nebūtiskus labojumus.

**NOLIKUMA PIELIKUMI**

1. Pieteikums (forma);
2. Tehniskā specifikācija – tehniskā piedāvājuma iesniegšanas forma;
3. Finansšu piedāvājums – finanšu piedāvājuma iesniegšanas forma;
4. Līgums (projekts).

***AIZPILDA PRETENDENTS***

**1.pielikums**

iepirkuma LU CFI 2018/19/ERAF nolikumam

|  |
| --- |
| **PIETEIKUMS DALĪBAI IEPIRKUMAM** **„ Patentu pieteikumu sagatavošana, iesniegšana un lietvedība”**Pasūtītājs: Latvijas Universitātes Cietvielu fizikas institūts |
| Iepirkums Nr.: LU CFI 2018/19/ERAF | ***\_***\_\_\_\_\_\_\_\_\_\_\_\_\_\_\_\_\_\_\_\_\_/Datums/ |

Pretendents, \_\_\_\_\_\_\_\_\_\_\_, nodokļu maksātāja reģistrācijas Nr.\_\_\_, \_\_\_\_\_\_\_\_\_\_\_\_\_\_\_ *(vadītāja vai pilnvarotās personas vārds un uzvārds, amats)* persona, ar šī pieteikuma iesniegšanu piesakās piedalīties iepirkumā “Patentu pieteikumu sagatavošana, iesniegšana un lietvedība**”**, ID Nr. LU CFI 2018/19/ERAF iepirkuma daļā: \_\_\_\_\_\_ *(jānorāda iepirkuma priekšmeta daļas/-u)* un apliecina sekojošo:

1. Esam iepazinušies ar iepirkuma nolikumu, mēs, apakšā parakstījušies, apstiprinām, ka piekrītam iepirkuma nolikumam un pievienotā līguma projekta noteikumiem, piedāvājam sniegt pakalpojumu saskaņā ar Nolikuma un tā pielikumos noteiktajām prasībām par cenām, kas noteiktas mūsu piedāvājumā.

2. Mēs apstiprinām, ka mūsu piedāvājums ir spēkā 30 (trīsdesmit) dienas no piedāvājumu iesniegšanas termiņa dienas.

3. Apliecinām, ka visi pakalpojuma izpildes apstākļi pirms piedāvājuma iesniegšanas ir izvērtēti un skaidri, pakalpojums tiks sniegts, nepārkāpjot normatīvo aktu prasības un publisko iepirkumu ierobežojumus, atbilstoši pievienotā Līguma noteikumiem un tehniskajai specifikācijai, kā arī ievērojot intelektuālā īpašuma aizsardzības pasākumus.

4. Apliecinām, ka piedāvājuma izmaksās ir iekļauti visi ar pakalpojuma sniegšanu saistītie riski un izdevumi, arī tie, kurus pretendents nav izvērtējis vai nav pamanījis, iesniedzot piedāvājumu Pasūtītājam.

5. Informācija par Pretendentu[[1]](#footnote-1).

|  |  |
| --- | --- |
| Nosaukums: |  |
| Jurid.adrese |  |
| Faktiskā adrese |  |
| Reģ.Nr |  |
| PVN maksātāja Nr. |  |
| Banka, kods un konta numurs |  |
| Tālrunis |  |
| Fakss |  |
| e-pasta adrese |  |
| Interneta adrese |  |
| Kontaktpersona |  |
| Kontaktpersonas tālrunis |  |
| Kontaktpersonas e-pasts |  |

6. Informācija par to, vai pretendenta uzņēmums un tā piesaistītā apakšuzņēmēja uzņēmums atbilst mazā vai vidējā uzņēmuma statusam[[2]](#footnote-2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

CITĀM PERSONĀM NODODAMO DARBU SARAKSTS

*(aizpilda, ja pretendents piesaista apakšuzņēmējus vai balstās uz personas iespējām, lai apliecinātu, atbilstību kvalifikācijas prasībām)*

|  |  |  |
| --- | --- | --- |
| **Apakšuzņēmēja/personas, uz kuras iespējām pretendents balstās kvalifikācijas apliecināšanai nosaukums, reģistrācijas numurs, adrese un kontaktpersona** | **Apakšuzņēmējam nododamo darbu/piegāžu apjoms (% no līguma kopējās cenas)** | **Līdzatbildība par Iepirkuma līguma izpildi** |
|  |  |  |
|  |  |  |
|  |  |  |

Pretendents (pretendenta pilnvarotā persona):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ */vārds, uzvārds/*  */amats/ /paraksts/*

\_\_\_\_\_\_\_\_\_\_\_\_\_\_\_\_\_\_\_\_ 2018.gada \_\_\_\_.\_\_\_\_\_\_\_\_\_\_\_\_\_\_\_\_

 */vieta/ /datums/*

***AIZPILDA PRETENDENTS***

**2.pielikums**

iepirkuma ID Nr LU CFI 2018/19/ERAF

„Patentu pieteikumu sagatavošana, iesniegšana un lietvedība” nolikumam

**Tehniskā specifikācija – Tehniskā piedāvājuma forma**

Pakalpojuma sniegšanas ietvaros Pretendentam ir jānodrošina šādu darbību\* veikšana.

*\* Ja tehniskajā specifikācijā kāda prasība nav definēta, tai ir jāatbilst minimālajām vispārpieņemtajām prasībām vai vispārpieņemtajai praksei šajā jomā.*

**Starptautiskā patenta pieteikums**

|  |  |
| --- | --- |
| Pasūtītāja prasības | Pretendenta piedāvājums |
| 1. Patentmeklējuma veikšana ar mērķi:
	1. izvērtēt izgudrojuma atbilstību patentspējas kritērijiem lēmuma pieņemšanai par starptautiskās patentēšanas lietderīgumu;
	2. identificēt tuvākos analogus izgudrojuma aprakstā;

1.3. sagatavot rakstveida viedokli par izgudrojuma atbilstību patentspējas kritērijiem. |  |
| 1. Viena starptautiskā patenta pieteikuma, izmantojot PCT procedūru, dokumentācijas sagatavošana, iesniegšana un konsultēšana:
	1. sagatavot patenta pieteikuma aprakstu, pretenzijas un kopsavilkumu angļu valodā atbilstoši attiecīgo normatīvo dokumentu prasībām;
	2. konsultēt pasūtītāja pārstāvjus (izgudrotājus) par prasībām izgudrojuma apraksta sagatavošanai, kā arī par nepieciešamību veikt grozījumus un papildinājumus viņu sagatavotajā izgudrojuma būtības izklāstā;
	3. iesniegt starptautiskā patenta pieteikumu, izmantojot PCT procedūru.
 |  |
| 1. Veikt sagatavotā izgudrojuma apraksta tulkojumu no latviešu uz angļu valodu (Starptautiskā patenta pieteikuma dokumentācijas sagatavošanas, iesniegšanas un konsultēšanas ietvaros).
 |  |
| 4. Starptautiskā patenta lietvedība:4.1. pārsūtīt pasūtītājam no patentu iestādes  saņemtos dokumentus, kas ir saistīti ar attiecīgo lietu; 4.2. paziņot pasūtītājam par visiem nepieciešamajiem termiņiem attiecīgā darba izpildei; 4.3. informēt pasūtītāju par nodevu aprēķinu un nodot tā rīcībā maksājuma pieprasījumu tiešai maksājuma veikšanai. |  |

***AIZPILDA PRETENDENTS***

**3.pielikums**

iepirkuma ID Nr LU CFI 2018/19/ERAF

„Patentu pieteikumu sagatavošana, iesniegšana un lietvedība” nolikumam

**FINANŠU PIEDĀVĀJUMS - Finanšu piedāvājuma Forma**

**Iepirkumu priekšmeta I.daļa**

|  |
| --- |
| Starptautiskā patenta pieteikuma sagatavošana |
| N.p.k. | Pakalpojuma posms | Vienības cena bez PVN (EUR) | PVN (EUR) | Kopējā cena ar PVN (EUR) |
|  | Patentmeklējuma veikšana pēc 10 klasifikācijas kodiem |  |  |  |
|  | Starptautiskā patenta pieteikuma izmantojot PCT procedūru, dokumentācijas sagatavošana, iesniegšana un konsultēšana |  |  |  |
|  | Sagatavotā izgudrojuma apraksta tulkošana no latviešu uz angļu valodu (Starptautiskā patenta pieteikuma dokumentācijas iesniegšanas vajadzībām) |  |  |  |
|  | Starptautiskā patenta lietvedība |  |  |  |
| **I.daļa kopā\* (EUR) bez PVN:** |  |  |  |

*\* Kopējā pakalpojuma cena iekļauj visas ar pakalpojumu saistītās izmaksas, izņemot Patentu iestādes noteiktās nodevas.*

**Iepirkumu priekšmeta II.daļa**

|  |
| --- |
| Starptautiskā patenta pieteikuma sagatavošana  |
| N.p.k. | Pakalpojuma posms | Vienības cena bez PVN (EUR) | PVN (EUR) | Kopējā cena ar PVN (EUR) |
|  | Patentmeklējuma veikšana pēc 10 klasifikācijas kodiem |  |  |  |
|  | Starptautiskā patenta pieteikuma izmantojot PCT procedūru, dokumentācijas sagatavošana, iesniegšana un konsultēšana |  |  |  |
|  | Sagatavotā izgudrojuma apraksta tulkošana no latviešu uz angļu valodu (Starptautiskā patenta pieteikuma dokumentācijas iesniegšanas vajadzībām) |  |  |  |
|  | Starptautiskā patenta lietvedība |  |  |  |
| **II.daļa kopā\* (EUR) bez PVN:** |  |  |  |

*\* Kopējā pakalpojuma cena iekļauj visas ar pakalpojumu saistītās izmaksas, izņemot Patentu iestādes noteiktās nodevas.*

Amatpersona (pretendenta pilnvarotā persona):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 /vārds, uzvārds/ /amats/ /paraksts/

\_\_\_\_\_\_\_\_\_\_\_\_\_\_\_\_\_2018.gada \_\_\_\_\_.\_\_\_\_\_\_\_\_\_\_\_\_\_\_\_

/sastādīšanas vieta/

4.pielikums

iepirkuma LU CFI 2018/19/ERAF

„ **Patentu pieteikumu sagatavošana, iesniegšana un lietvedība**” nolikumam



**PAKALPOJUMA LĪGUMA** *PROJEKTS* **Nr.\_\_\_**

**Rīgā**

**2018.gada \_\_\_\_.\_\_\_\_\_\_\_\_\_\_\_\_\_\_\_\_**

**Latvijas Universitātes Cietvielu fizikas institūts**, turpmāk tekstā – LU CFI, tās direktora Mārtiņa Rutka personā, kurš rīkojas saskaņā ar LU CFI nolikumu, turpmāk šī līguma tekstā saukts - *Pasūtītājs*, no vienas puses, un

***<komercdarbības forma> „<nosaukums>”***, kuru atbilstoši *<pārstāvības pamatojums>* pārstāv tās *<amats><vārds, uzvārds>*, turpmāk šī līguma tekstā saukts - *Izpildītājs*, no otras puses,

turpmāk katrs atsevišķi saukts arī *Puse* un abi kopā saukti *Puses*,

Pamatojoties uz:

1. Eiropas Reģionālā attīstības fonda darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” projektu Nr. KC-PI-2017/40 “Termoelektriskais starojuma sensors”;
2. LU CFI iepirkumu “Patentu pieteikumu sagatavošana, iesniegšana un lietvedība” ID Nr. LUCFI 2018/19/ERAF, kurā Izpildītājs iesniedza, iepirkuma nolikuma prasībām atbilstošu piedāvājumu;
3. LU CFI iepirkumu komisijas 2018.gada \_\_.\_\_\_\_\_\_\_lēmumu par iepirkuma/ iepirkuma priekšmeta \_\_. daļas „\_\_\_\_\_\_\_\_\_” līguma izpildes tiesību piešķiršanu Izpildītājam,

Noslēdz šādu līgumu, turpmāk šī līguma tekstā saukts – Līgums, par sekojošo:

1. **Līguma priekšmets**
	1. Ar šī Līguma noslēgšanu Izpildītājs ir apņēmies sniegt Pasūtītājam Starptautiskā patentu pieteikuma sagatavošanas, izskatīšanas un reģistrācijas pakalpojumu, turpmāk tekstā Pakalpojums, saskaņā ar Iepirkuma noteikumiem, Izpildītāja sniegto piedāvājumu un Līguma noteikumiem.
	2. Līgumu Izpildītājs apņemas veikt Pasūtītāja labā pakalpojumus, kas saistīti ar intelektuālā īpašuma aizsardzību, nodrošinot nepieciešamos aizsardzības pasākumus.
2. **Līguma darbības laiks**
	1. Līgums stājas spēkā no tā parakstīšanas brīža un ir spēkā līdz visu Līgumā noteikto saistību izpildei vai līdz Starptautiskā patenta saņemšanai (ja tas tiek iesniegts).
		1. Starptautiskā patenta pieteikuma sagatavošanas iesniegšanai pakalpojuma izpildes termiņš: \_\_\_\_\_\*

*\* Termiņš tiks precizēts atbilstoši nolikuma 1.4.2 punkta noteikumiem.*

2.2. Pēc Līguma parakstīšanas, Puses var vienoties par Līguma ietvaros sniedzamo pakalpojumu provizorisku grafiku, ievērojot Līguma 2.1.1.punktā noteikto termiņu.

1. **Līguma summa un samaksas kārtība**
	1. Līguma kopējā maksimālā summa par visu Pakalpojumu kopumu ir EUR *summa cipariem* (*summa vārdiem*) neskaitot PVN.
	2. Pasūtītājs patur tiesības samazināt veicamo pakalpojumu apjomu, atkarībā no izgudrojuma objekta esamības, nemainoties vienību cenām (Pielikums Nr. 2).
	3. Nodevas (maksājumus) par rūpnieciskā īpašuma tiesisko aizsardzību veic Pasūtītājs.
	4. Līguma summu par sniegto pakalpojumu izpildi Pasūtītājs maksā 20 (divdesmit) darba dienu laikā pēc sniegto pakalpojumu Nodošanas–pieņemšanas akta parakstīšanas un attiecīga Izpildītāja rēķina saņemšanas.
	5. Pasūtītājam ir tiesības samazināt pakalpojuma apjomu, ja Starptautiskā patentu pieteikuma sagatavošanas un/vai iesniegšanas rezultātā tiek saņemts negatīvs izvērtējums izgudrojuma patentspējai vai Izpildītājs patentu konsultāciju pakalpojumus nevar sniegt pilnā apjomā līdz Līguma izpildes termiņa beigām. Šādā gadījumā līguma summa tiek samazināta, ievērojot Izpildītāja finanšu piedāvājumā norādītās cenas.
	6. Par Līguma 2.1.1. punktā noteiktā pakalpojuma izpildes termiņa neievērošanu, Izpildītājs maksā Pasūtītājam līgumsodu 0,5% (puse no viena procenta) apmērā no Līguma kopējās cenas par katru nokavēto dienu, bet ne vairāk kā 10% (desmit procenti) no Līguma kopējās cenas. Līgumsoda samaksa neatbrīvo no saistību izpildes. Ja Izpildītāja kavējums pārsniedz 20 (divdesmit) kalendārās dienas, Pasūtītājs ir tiesīgs vienpusēji lauzt līgumu.
	7. Pasūtītājam ir tiesības vienpusēji lauzt līgumu un neveikt pakalpojuma apmaksu un/vai pieprasīt Izpildītājam atmaksāt apmaksātos pakalpojumus, ja Izpildītājs nevar pierādīt starptautiskā patenta pieteikuma iesniegšanas patentu iestādē faktu (par pierādījumu kalpo patenta pieteikuma saņemšanas apstiprinājums no patentu iestādes) un nav brīdinājis par kavējumu un tā iemesliem līdz Līguma 2.1.1. punktā noteiktajam termiņam.
	8. Ja Pasūtītājs Līgumā noteiktajā termiņā nesamaksā attiecīgā rēķina summu, Izpildītājam ir tiesības piedzīt maksājuma kavējuma naudu 0,1% (viena procenta demistā daļa) apmērā no kavētās maksājuma summas par katru kavējuma dienu, bet ne vairāk kā 10% (desmit procenti) no laikā nesamaksātās summas. Līgumsoda samaksa neatbrīvo no saistību izpildes.
	9. Izpildītājs, sagatavojot rēķinu un pieņemšanas-nodošanas aktu, tajā iekļauj informāciju ar projekta pilnu nosaukumu un numuru (*skat*. *Līguma (B) punktā*), kā arī Līguma numuru un noslēgšanas datumu. Ja Izpildītājs nav iekļāvis šajā Līguma punktā noteikto informāciju rēķinā un pieņemšanas - nodošanas aktā, Pasūtītājam ir tiesības prasīt Izpildītājam veikt atbilstošas korekcijas rēķinā un aktā un nemaksāt rēķinā norādīto summu līdz brīdim, kad Izpildītājs novērsīs konstatētās nepilnības.
2. **Izpildītāja pienākumi**
	1. Izpildītājam, veicot ar šo Līgumu uzņemtos pienākumus, ir jāpilda Pasūtītāja norādījumi.
	2. Izpildītājam ir tiesības pārstāvēt Pasūtītāju Latvijas Republikas un citās administratīvajās un tiesu institūcijās, tai skaitā Latvijas Republikas Patentu valdē un Eiropas patentu iestādē, veicot ar šo Līgumu uzņemtos pienākumus.
	3. Izpildītājam ir tiesības pieprasīt un saņemt no Pasūtītāja visu informāciju, kas nepieciešama ar šo Līgumu uzņemto pienākumu veikšanai.
	4. Izpildītājam ir tiesības pieprasīt Pasūtītāja vārdā informāciju Latvijas Republikas un citās iestādēs, kas nepieciešama ar šo Līgumu uzņemto pienākumu pildīšanai.
	5. Saistībā ar šo Līgumu uzņemto pienākumu pildīšanu, Izpildītājs nedrīkst atrasties interešu konfliktā attiecībā pret Pasūtītāju. Domstarpību gadījumos novērtējumu par iespējamo interešu konfliktu sniedz Latvijas Republikas Patentpilnvaroto asociācijas vadītājs pēc Pasūtītāja vai Izpildītāja lūguma.
	6. Gadījumā, ja Pakalpojuma izpildes gaitā tiek atklāts, ka Pakalpojums, kuru izpilda Izpildītājs neatbilst Līguma noteikumiem un Pasūtītāja prasībām, Izpildītājam jānovērš norādītie trūkumi, kurus konstatējis Pasūtītājs, uz sava rēķina un Pasūtītāja norādītajā laikā.
3. **Pasūtītāja pienākumi**
	1. Pasūtītājam jāmaksā Līguma 3.1 punktā norunātā atlīdzība par Izpildītāja veiktajiem pakalpojumiem, saskaņā ar Izpildītāja piedāvātajām cenām Pasūtītāja iepirkumā, pārskaitot to uz Izpildītāja norādīto bankas kontu.
	2. Pasūtītājam laicīgi jādod rīkojumi Izpildītājam Līguma 1.punktā uzskaitīto darbību veikšanai.
	3. Pasūtītājam laicīgi\* jāsniedz Izpildītāja pieprasītā informācija, kas nepieciešama Līgumā noteikto pakalpojumu veikšanai.

*\*Iepirkuma II.daļas līgumā – vārds “laicīgi” tiks aizstāts ar vārdiem “ne vēlāk kā 2 mēnešu laikā no līguma noslēgšanas”*

1. **Konfidencialitāte**
	1. Izpildītājam Līguma izpildē nav tiesību jebkādā veidā izpaust trešajām personām informāciju, kas tam ir kļuvusi zināma Līguma izpildes rezultātā attiecībā uz Pakalpojumu.
	2. Gadījumā, ja Izpildītājs neievēro šī Līguma Konfidencialitātes noteikumus, Izpildītājs maksā Pasūtītājam līgumsodu EUR 5000 apmērā par katru šādu gadījumu.
	3. Izpildītājam jānodrošina un viņš ir atbildīgs, lai Līgumā iekļauto konfidencialitātes atrunu ievērotu Izpildītāja piesaistītās personas, kuras iesaistītas Līguma izpildē, iesniedzot Pasūtītājam minēto personu parakstītus apliecinājumus Līguma parakstīšanas brīdī.
	4. Izpildītājs apliecina, ka Līguma izpildes procesā iegūtās ziņas un informāciju Izpildītājs nekādā veidā neizmantos ne savā, ne trešo personu labā.
	5. Izpildītājs apliecina, ka ne Līguma laikā, ne arī pēc Līguma izbeigšanās Izpildītājs ne ar vienu trešo personu neapspriedīs vai neatklās Līgumā minētās ziņas un informāciju.
	6. Šajā nodaļā minētie nosacījumi ir spēkā nenoteiktu laiku, arī pēc Līguma termiņa beigām.
2. **Izmaiņas Līguma noteikumos**
	1. Līgumā var tikt veikti nebūtiski grozījumi, ievērojot Publisko iepirkumu likuma 61.panta noteikumus.
	2. Papildus Līguma 7.1.punktā minētajam Līgumā var tik veikti šādi grozījumi:
		1. Darbu izpildes termiņa izmaiņas.
			1. Pakalpojumu izpildes termiņš var tikt pagarināts tikai gadījumos, kad šāda termiņa pagarinājums radies abu Pušu neatkarīgu iemeslu dēļ (piemēram, dokumentu saskaņošana kompetento institūciju iestādēs, ja šāda saskaņošanas nav paredzēta Līgumā vai nav saistīta ar nepienācīgu Līguma izpildi, bet ir atkarīga no kompetentās inistūcijas iestādes).
			2. Pakalpojumu izpildes termiņš var tikt pagarināts, ja uz Izpildītāja elektroniski vai rakstveidā uzdotajiem jautājumiem, kas saistīti ar Līguma priekšmetu un kas ir Pasūtītāja kompetencē, Pasūtītājs nesniedz atbildes vai kavē Pasūtītāja rīcībā esošās informācijas nodošanu Izpildītājam, kas Izpildītājam objektīvi nepieciešama patentmeklējuma veikšanai un kvalitatīva patenta pieteikuma sagatavošanai. Šādos gadījumos, par Līguma 2.1.1. punktā norādītā pakalpojuma izpildes termiņa apturēšanu Izpildītājs paziņo pasūtītājam elektroniski pa e-pastu vai rakstveidā.
3. **Nobeiguma noteikumi**
	1. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu ar brīdi, kad tos ir parakstījušas abas Puses.
	2. Puse vienojas, ka tām ir saistoša sarakste, kas veikta izmantojot Līgumā norādīto elektronisko pastu.
	3. Līgums var tikt izbeigts pēc abu Pušu rakstiskas vienšanās.
	4. Līgums sastādīts latviešu valodā, 2 (divos) eksemplāros, uz *skaits cipariem (skaits vārdiem)* lapām. Visiem Līguma eksemplāriem ir vienāds juridiskais spēks, no kuriem viens glabājas pie Pasūtītāja, viens pie Izpildītāja. Līguma 1. pielikums „Tehniskā un finanšu piedāvājums” ir tā neatņemama sastāvdaļa.
	5. Visi strīdi un domstarpības, kādas Pusēm radušās šā Līguma izpildes gaitā, un nav atrisināmas pārrunu ceļā 30 (trīsdesmit) dienu laikā, tiek izskatītas Latvijas Republikas tiesu iestādēs, Latvijas Republikas normatīvajos aktos paredzētajā kārtībā.
	6. Pušu atbildīgās personas šī Līguma izpildes laikā:
		1. Pasūtītājs nozīmē \_\_\_\_, tālrunis \_\_\_\_ , e-pasts \_\_\_\_.
		2. Izpildītājs nozīmē \_\_\_\_\_\_, tālrunis \_\_\_\_, e-pasts: \_\_\_\_\_\_.
4. **Līgumslēdzēju Pušu juridiskās adreses un citi rekvizīti:**

|  |  |
| --- | --- |
| **Pasūtītājs:** | Izpildītājs: |
| Latvijas Universitātes Cietvielu fizikas institūts |  |
| Juridiskā adrese: Ķengaraga iela 8, Rīga, LV-1063 | Juridiskā adrese: |
|  | Biroja adrese: |
| NM reģ.Nr. LV90002124925 | PVN reģ.Nr.: |
| Norēķinu konts: | Norēķinu konts:  |
| Banka: | Banka: |
| Bankas kods:  | Bankas kods:  |

|  |  |
| --- | --- |
| **Pasūtītājs:** | **Izpildītājs:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ParakstsZ.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ParakstsZ.v. |

1. Ja pretendents ir personu apvienību, tad norādāma informācija par katru no apvienības biedriem, norādot, kurš pārstāv apvienību iepirkumā. [↑](#footnote-ref-1)
2. Ja uzņēmums atbilst mazā vai vidējā uzņēmuma statusam, pretendents norāda “Jā”, ja neatbilst – “Nē”. Skatīt Iepirkumu uzraudzības biroja skaidrojumu: <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-2)